19 gæster blev evakueret, da køkkenet på Motel Nordsøen i nat stod i flammer, men da branden var slukket, kom de ind igen og kunne sove.

Kvart over et løb ind alarm ind hos politiet om brand på Motel Nordsøen. For der var gået ild i køkkenet, og røg i motellet. Allerede inden brandvæsenet ankom havde man evakueret motellets 19 gæster. Det oplyser Nordjyllands Politi tirsdag morgen. Branden, der formegentlig opstod på grund af en elektrisk kortslutning, blev slukket og gæsterne kunne igen komme ind at sove. Det er blot køkkenet på motellet, der har taget skade i branden.